procesaur/Wiki.mk huggingface dataset:
Наусикаа од долината на ветрот

е јапонски, пост-апокалиптични аниме филм напишан и режиран од Хајао Мијазаки. Филмот е заснован на неговата манга со исто име. Присутни се еколошки теми и кога беше објавен во 1984 година беше претставен од страна на Светскиот фонд за природата. Иако направен пред основањето на Студио Гибли, Наусикаа од Долината на Ветрот се смета за почетокот на студиото и е често вклучена како дел од делата на Гибли, вклучивајќи ја и DVD колекцијата на истото студио. Меѓу многуте освоени награди и признанија, ја освои и наградата Animage Anime Grand Prix во 1984.
1 Кратка содржина
Во Наусикаа од Долината на Ветрот, светот во кој Наусикаа, принцеза на Долината на Ветрот, живее бил уништен пред 1000 години од страна на Седумте Денови на Огнот. Од тогаш Морето на Гнилеж постепено уништува сè - живо и неживо. Наусикаа се обидува да ја пронајде причината за настанокот и ширењето на Морето на Гнилеж. Со голем напор бара лек за оние кои умираат од токсините кои ги шират растенијата и инсектите во Морето на Гнилеж. Има уште две земји како Торумекиа кои бараат начин како да го уништат Морето на Гнилеж и се спремни да направат сè само да ја постигнат својата цел, вклучувајќи го и воскреснувањето на последниот Бог Воин, еден од вештачките суштества кои го турнаа светот во Седумте Денови на Огнот.
2 Продукција
Кога Токума Шотен го контактирале Мијазаки со цел неговата манга да ја претворат во филм, тој првично ги одбил, но потоа се согласил под услов тој да го режира филмот. Наушикаа е изработена од страна на аниматори најмени само за овој филм и платени од рамка. Еден по-истакнат аниматор е бил Хидеаки Ано, кој подоцна го режираше Neon Genesis Evangelion. Задачата на Ано беше да ги нацрта сцените каде God Warrior напаѓа, нешто што според Тошио Сузики е „поентата на филмот“.
Ариети

е јапонски анимиран фантазиски филм од 2010 година во продукција на Студио Гибли, заснован на фантазискиот роман The Borrowers од англиската писателка Мери Нортон. Гласовите ги позајмуваат Мираи Шида, Рјуносуке Камики и Тацуја Фуџивара.
Филмот беше објавен на 17 јули 2010 во Јапонија и го означува режисерското деби на Студио Гибли-виот аниматор Хиромаса Јонебајаши - најмладата личност да режира филм на Гибли, иако продукцијата беше стално надзирана од основачот на Гибли - Хајао Мијазаки.
1 Кратка содржина
Шо се сели во куќата на неговата тетка каде наскоро го открива присуството на мали луѓе, Позајмувачите. 14-годишната позајмувачка Ариети се стреми да се докаже себеси на тој начин што му помага на татко си да соберат материјали од новиот дом на Шо кои се потребни на нејзиното семејство. Но на своето прво „позајмување“ Ариети е невнимателна и заради тоа нејзиното присуство е по вторпат забележано од Шо. Кај Позајмувачите владее правило дека не смеат да бидат видени од луѓе, затоа наскоро родителите на Ариети одлучуваат дека е време за селење. Со цел да го замоли Шо да не ја вознемирува неа и нејзиното семејство Ариети се покажува на Шо и го крши правилото кое владее во нејзиниот мал свет. Како што пријателството меѓу двајцата се развива, човечка рамнодушност го загрозува животот на Позајмувачите. Ариети и Шо соработуваат и се обидуваат да го заштитат начинот на живот на Позајмувачите.
2 Улоги
* Ариети — Мираи Шида;
* Шо — Рјуносуке Камики;
* Хомили — Шинобу Отаке;
* Садако Маки — Кеико Такешита;
* Спилер — Тацуја Фуџивара;
* Под — Томоказу Миура;
* Хару — Кирин Кики;
3 Музика
Музиката за филмот е компонирана од француската (бретонска) музичарка Сесил Корбел која ја издаде главната мелодија именувана Arrietty's Song (Песната на Ариети) на јапоснки, англиски и француски.
Студио Гибли дознале за Корбел преку писмо кое им го испратила и во кое им кажала за својата љубов кон нивните филмови. Откако го слушмале CD-то што им го испратила во истото писмо, се одлучиле да ја задолжат за компонирање на музиката за нивниот следен филм.
Мојот сосед Тоторо

Мојот сосед Тоторо (|となりのトトロ, |My Neighbor Totoro) — фантастичен јапонски филм од 1988 година напишан и режиран од Хајао Мијазаки во производство на студио Гибли. Филмот го следи животот на двете мали ќерки на еден професор и нивното другарување со пријателски настроените шумски духови во земјоделска Јапонија. Филмот ги освоил наградите Animage Anime Grand Prix и Mainichi Film Award за најдобар филм на 1988 година.
Необичајното суштество Тоторо по овој филм станало заштитен знак на студио Гибли. Мијазаки изјавил дека приказнава всушност темели на неговото детство, кога му се разболела мајката и морала да оди во болница. Заедно со „Патување со душите“ се наоѓа на топ 50 списокот на филмови што секое дете треба да ги погледа. Музиката за ''Мојот сосед Тоторо'' како и за останатите филмови на Мијазаки е компонирана од Џо Хисаиши.
1 Кратка содржина
Ова е приказна за тоа како две девојчиња, Меи и Сацуки, се сретнале со духовите чувари на шумата.
Заради болестта на мајката семејството се преселува на село и двете девојчиња постепено почнуваат да го откриват Новиот Свет ним непознат — селската куќа, дворот и соседството. Куќата е толку стара што наскоро би распаднала. Дури и во неа има духови - мали купчиња прашина наречени сусуватари. Додека мајката е болна, сета работа дома паѓа на најстарата ќерка Сацуки. Помалата и немирна сестра Меи заследува малечок шумски дух кој, не сакајќи, ја одведува кај поголем дух, а потоа и кај огромниот Тоторо — чуварот на шумата кој живее во близина.
На девојчињата им дава дава мал подарок од бамбусови лисја во кој се наоѓаат семиња. Заедно ги посадуваат семињата во градината, а ноќе Тоторо им помага да раснат и пораснат во огромни дрва.
Еден ден од болницата соопштуват дека мајката не ќе може да си дојде дома за време на викендот. Вознемирената Меи се отправува сама на пат во посета на мајка си, но го згрешува патот. Тоторо и помага да се најде со постарата си сестра. Катбус ги носи девојчињата во болницата Ситикоку кај мајка им, каде увидуваат дека со неа е сè во ред.
2 Улоги
* Сацуки Кусакабе — Норико Хидака;
* Меи Кусакабе — Чика Сакамото;
* Тацуо Кусакабе — Шигесато Итои;
* Јасуко Кусакабе — Суми Шимамото;
* Тоторо — Хикоши Такаги;
* Катбус — Наоко Тацука;
* Бабичка — Тани Китабајаши;
* Канта Окаги — Тошијуки Амагаса;
3 Интересни факти
*Тоторо се појавува како плишена играчка во филмот Toy Story 3 на студио Pixar.
*Тоторо е присутен во X и XII епизода од XI сезона на Саут Парк е иста сцена како сцената кога Меи се запознава со Тоторо.
*Во еден од другите филмови на Мијазаки Поњо е сцена каде што Лиза ја пее основната мелодија „Тоторо“.
*Протагонистот од серијата „Самурај Џек“ во XXXIII епизода се сретнува со Тоторо - премногу прејателско суштество кое се вмешува во секој негов потег.
Служба за испорака на Кики

е јапонски анимиран фантастичен филм од 1989 година напишан, режиран и продуциран од Хајао Мијазаки. Кики е четвртиот театрално издаден Гибли филм.
Филмот ја освои наградата Animage Anime Grand Prix во 1989. Испораката на Кики е малку заснован на истоименуваниот роман на Еико Кадоно. Според Мијазаки филмот се допира до препадот кој постои меѓу независността и увереноста на јапонските тинејџерки. Ги надминува темите околу растењето на секој поединец, се занимава со суштината на креативността и талентот, и тешкотиите со кои секој човек се соочува во процесот на откривајки се себеси, дали преку среќа, напорна работа или доверба. Филмот бара одговор на истите прашања кои се подоцна застапени во Шепот на срцето.
''Служба за испорака на Кики'' беше првиот филм на Студио Гибли објавен под партнерството Дизни/Студио Гибли.
1 Кратка содржина
Кики е 13-годишна вештерка-во-обука која живее во село каде мајка и е главна и единствена билкарка. По традиција секоја вештерка штом наполни 13 години треба да живее сама за една година. На почетокот на приказнава Кики го напушта својот дом и тргнува да бара нов дом во нов град со својот најдобар пријател Џиџи, говорлив црн мачор. Заедно патуваат јавајќи ја метлата на Кики сè додека не пристигнат во Корико, убав град покрај морето. По напорниот и непријатниот почеток, главно заради сопствена несигурност, Кики наоѓа пријатели и место престој. Нејзина единствена вештина е леатње на метла, но дури и тука не е толку умешна. Со цел да се издржува себеси започнува работа како испорачателка.
2 Ликови
Кики е 13-годишна вештерка; е оптимистична, искрена и малку наивна.
Џиџи е миленичето на Кики и нејзиниот најдобар пријател. Тој е нејзиниот единствен сопатник на патот за Корико.
Томбо е момче кое живее во Корико и обожува да лета.
Урсула е млада сликарка која живее сама во шума близу Корико.
Господин и госпоѓа Осино се маж и жена, сопственици на пекарна во Корико. Госпоѓа Осино е првата вистинска пријателка на Кики во Корико.
Кокири е вештерка, билкарка и мајка на Кики.
Окино е таткото на Кики кој па за разлика од ќерка си и жена си не е магионичар.
Мадам е една од првите клиенти на Кики.
3 Улоги
* Кики — Минами Такајама;
* Џиџи — Реи Сакума;
* Осоно — Кеико Тода;
* Урсула — Минами Такајам;
* Томбо — Капеи Јамагучи;
* Пекачот — Коичи Јамадера;
* Кокири — Миеко Нобусава;
* Окино — Коичи Миура;
* Мадам — Харуко Като;
* Берта — Хироко Секи;
* Постара Вештерка — Ѕуко Кобајаши;
Голем Горен Нил

Голем Горен Нил (|أعظم أعالي النيل, |Greater Upper Nile) е регион во североисточен Јужен Судан. Името на регионот потекнува од реката Бел Нил.
1 Географија
Регионот е составен од следните сојузни држави: Џонглеј, Единство и Горен Нил. На исток од регионот е Етиопија, а на север е Судан.
2 Поврзано
*Бел Нил
* Јужен Судан
Тошио Сузуки

— јапонски филмски продуцент на аниме филмови и соосновач на Студио Гибли. Во 2005 година станува претседател на студиото Гибли, но во 2008 година го напушта тоа место. Пред да стане продуцент на студиото Сузуки работи како уредник на списанието Animage во издавачката компанија Токума Шотен.
Сузуки е познат како еден од најуспешните продуценти во Јапонија заради огромните успеси на јапонската театрална каса постигнати со филмовите на студиото Гибли. Хајао Мијазаки вели дека „кога би го немало Г-дин Сузуки би го немало ни Студио Гибли“.
Сузуки дипломира од одделот за литература на универзитетот Кеико.
1 Филмографија
1.1 Продуцент
*''Porco Rosso'' - (紅の豚 ''Kurenai no Buta''), ''1992''*''Ocean Waves'', ''1993''*''Пом Поко'', ''1994''*''Принцезата Мононоке'' — (もののけ姫 ''Mononoke Hime''), ''1997''*''Моите соседи Јамада'', ''1999''*''Shiki-Jitsu'', ''2000'', Studio Kajino
*''Патување со душите'' — (千と千尋の神隠し ''Sen to Chihiro no Kamikakushi''), ''2001''*''Metropolis'', ''2001'', Madhouse
*''Враќањето на мачката'', ''2002''*''Подвижниот замок на Хоул'' — (ハウルの動く城 ''Hauru no Ugoku Shiro''), ''2004''*''Innocence: Ghost in the Shell'', ''2004'', Production I.G
*''Tales from Earthsea'', ''2006''*''Поњо'', ''2008''
Езера (Јужен Судан)

Езера (|البحيرات/ ''al-Buhayrat'', |Lakes) е една од десетте сојузни држави во Јужен Судан. Езера има вкупна површина од 40,235 км<sup>2</sup> и главен град е Румбек. Географски, државата е дел од регионот Бахр ел-Газал. На североисток се наоѓа Единство, на исток е Џонглеј, на северозапад е Варап, на југ и запад е Западна Екваторија и на југ е Централна Екваторија.
1 Окрузи
Во државата Езера се наоѓаат следните округи:# Аверијал
# Куејбет
# Румбек Централен Округ
# Румбек Источен Округ
# Румбек Северен Округ
# Вулу
# Јирол Источен Округ
# Јирол Западен Округ
2 Поврзано
* Јужен Судан
* Држави во Јужен Судан
Единство (Јужен Судан)

Единство (|الوحدة/ ''al-Wahda'', |Unity) е една од десетте сојузни држави на Јужен Судан. Оваа држава има вкупна површина од 35,956 км<sup>2</sup> и главен град на истата е Бентиу. Единство е составена од девет окрузи и целата територија е богата со нафта. Оваа држава е претежно населена од народите Нуери и Динка
1 Нафта
Првите резерви на нафта во Судан биле откриени во 1970-те години. Меѓународните нафтени компании се приклучиле кон акцијата за откривање и дистрибуиање на нафтата, што резултирало со преселување на месното население.
2 Поврзано
* Јужен Судан
* Држави во Јужен Судан
Замок на небото

— јапонски анимиран филм напишан и режиран од Хајао Мијазаки од 1986. Ова е првиот филм создаден и објавен од Студио Гибли. Филмот ја освои наградата Animage Anime Grand Prix во 1986. Музиката за филмот е компонирана од Џо Хисаиши
1 Кратка содржина
Алтернативна реалност која е на ниво на технолошкиот развој на Европа на почетокот на XX век. Лапута - легентарниот летачи остров за некои луѓе претставува огромен капацитет за моќ за други место полно богатства. Но небесниот замок изгубен во облаците е можно да се пронајде само со кристалот на Летечкиот Камен. Шита, сопстевинчата на каменот кој и бил предаден од нејзиното семејство не е свесна за оваа моќ сè додека не почне потера по неа. Филмот започнува како пирати го напаѓаат и окупираат авионот во кој се наоѓа Шита. Шита бега и паѓа, но волшебната моќ на талисманот ја спасува. Онесвестената Шита е пронајдена од Пазу - момче од рударскиот град.
Меѓутоа пиратите не престануваат да се надеват дека ќе го украдат и искористат талисманот. Нивна конкуренција е војската која со талисманот сака да го пронајде островот Лапута скриен меѓу облаците. Војската ја фаќа и заробува Шита. Нејзиниот талисман случајно враќа во живот еден робот кој живеел на Лапута. Роботот започнува да пустоши околу себе заради што војската го напаѓа и уништува. За тоа време Паз успева да ја спаси Шита и заедно побегнуваат. Талисманот останува во војската и им го покажува патот до Лапута. Почнува друга битка меѓу пиратите и војската. На чело на вторите е Муска - еден од потомците на Лапута и во родство со Шита чија желба е да завладее со островот и на тој начин да ја преземе власта над целиот свет.
2 Ликови
Шита е 13-годишно фармско девојче. Пред почеткот на филмот нејзините родители и баба умираат со што Шита останува сираче како Пазу. Владата и бандата на Дола ја бркаат заради нејзината огрлица која ја носи постојано откако мајка и ја дала пред да умре. Шита е храбра, внимателна и паметна. Е земјоделка, знае сè за сонцето, земјата и животните.
Пазу — врсник на Шита, сирак и помошник на господарот на рудникот за метал. Како татко си и тој сака да ја најде Лапута. Има своја куќа и се грижи за стадо гулаби. Обожава да лета и сон му е да изгради авион со кој ќе ја пронајде Лапута и ќе докаже дека приказните кои ги раскажувал тако му за замокот Лапута се вистинити. Пазу е љубезен и вреден иако малку своеглав. Исто така е искусен механичар.
Дола е главата на летечката пиратска банда Дола и мајка на тројца од членовите. Таа е солидна командерка и одлична лидерка. и знае сите тајни воени кодови и ги користи за да прислушкува владини пораки и да ги искористи во своја полза. Останува мирна и за време на итни случаи, и е пристоен борец и покрај својата возраст.
Полковник Муска е таен агент на владата и супериорен на генерал Муоро. Полковникот Муска е лукав и уверлив. Владата го задолжила за потрагата на замокот Лапута. Муска знае многу за Лапута и неговите тајни.
3 Улоги
* Принцеза Шита (Лушита Тоел Ур Лапута) — Кеико Јокозава;
* Пазу — Мајуми Танака;
* Полковник Муска (Ромуска Пало Ур Лапута) — Котое Хацуи;
* Генерал — Ичиро Нагаи;
* Чичко Пом — Фуџио Токита;
* Шалалу — Такузо Камијама;
* Луи — Јошито Јасухара;
Обоени Програм

Обоени Програм (|Obojeni Program) е алтернативна рок група од Нови Сад, основана во 1980 година.
Групата е пионер на српската алтернативна рок сцена. Исто така се познати по тоа што на своите албуми им даваат чудни имиња, што подоцна е објаснето со фактот дека почетните букви на првите седми студиски албуми го формираат акронимот на нивниот град. Настапувале на сите досегашни Егзит фестивали до сега.
1 Членови
*Бранислав Бабиќ Кебра
*Љубомир Пеиќ
*Илија Влаисавлевиќ
*Владимир Цинкоцки
2 Дискографија
*''Најважније је бити здрав'' (1990, Search & Enjoy)
*''Овај зид стоји криво'' (1991, Tom Tom Music)
*''Пријатељу кочнице ти не раде баш све'' (1992, live, Sorabia)
*''Обојени програм'' (1993, компилација, Music YUser/2011, Одличан Хрчак)
*''Верујем ти јер смо исти'' (1994, Metropolis)
*''Или 5 минута испред тебе'' (1996, Tarcus)
*''Сва срећа генерал воли децу'' (1999, Б92)
*''Ако нисам добра, шта ћемо онда?'' (2002, УрбаНС)
*''Да ли је то човек или је машина?'' (2005, УрбаНС)
*''Космос у твом срцу/Играчке се возе левом руком'' (2009, exitmusic, hello bing lp)
*''Како то мислиш: ми?'' (2012, Одличан Хрчак)
Нешателско Езеро

Нешателско Езеро (|Lac de Neuchâtel, |Neuenburgersee) — езеро во западниот дел на Швајцарија во францускиот говорен регион. Ова езеро со својот поголем дел се наоѓа во швајцарскиот кантон Нешател, а со помалиот дел се наоѓа во кантоните Во, Фрибур, Берн.
Со површина од 218,3 км<sup>2</sup>, ова езеро во целина се наоѓа во Швајцарија и поради тоа е најголемо. Поголеми швајцарски езера од Нешателското се Женевското Езеро кое со дел се наоѓа во Франција и Боденското Езеро (дел во Германија и Австрија). Езерото е долго 38,3 км, а најголемата ширина изнесува 8,2 км. Се наоѓа на надморска височина од 429 м, а максималната длабочина на езерото изнесува 152 м.
Во езерото се влеваат реките: Орбе, Арнон, Ареус, Сејон, канал де ла Сауж, Ментуе
Административна поделба на Јужен Судан

Административната поделба на Јужен Судан ја опфаќа првостепената и второстепената административна поделба на оваа африканска држава. Сојузните држави во Јужен Судан се првостепена административна поделба, додека окрузите се второстепената. Сите овие ги сочинуваат трите историски региони на Јужен Судан: Бахр ел-Газал, Екваторија и Голем Горен Нил. Јужен Судан има десет сојузни држави и 86 окрузи.
1 Региони
1.1 Бахр ел-Газал
Името на регионот потекнува од истоимената река. Бахр ел-Газал е составен од следните сојузни држави: Северен Бахр ел-Газал, Западен Бахр ел-Газал, Езера и Варап. На запад регионот се граничи со ЦАР, а на север со Судан. Регионот е доста мочурлив и претежно е населен со народот Динка.
1.2 Голем Горен Нил
Името на регионот потекнува од реката Бел Нил. Голем Горен Нил е составен од следните сојузни држави: Џонглеј, Единство и Горен Нил. На исток од регионот е Етиопија, а на север е Судан.
1.3 Екваторија
Првично, Екваторија била покраина на Египет, која се наоѓа на јужниот дел од Јужен Судан. Порано, во овој регион биле сметани и Уганда со езерото Алберт. Екваторија била основана од Самјуел Бејкер во 1870 година. Во 1874 година Чарлс Џорџ Гордон бил назначен за гувернер, кој пак бил проследен од Емин Паша во 1878 година. Во 1880-те, Мухамад Ахмед го укинал статусот на покраина и водел џихадска војна. Овој режим бил отфрлен со помош на британските сили.
2 Држави
Јужен Судан е поделен на десет сојузни држави, кои се всушност три историски региони: Бахр ел-Газал, Екваторија и Голем Горен Нил.
* Бахр ел-Газал
** Западен Бахр ел-Газал
** Северен Бахр ел-Газал
** Варап
** Езера
* Екваторија
** Источна Екваторија
** Централна Екваторија
** Западна Екваторија
* Голем Горен Нил
** Џонглеј
** Единство
** Горен Нил
3 Окрузи
Како второстепена административна поделба во Јужен Судан се сметаат окрузите кои ги има 86 на број.
4 Поврзано
* Јужен Судан
* Сојузни држави во Јужен Судан
* Окрузи во Јужен Судан
Долна Франконија

Долна Франконија (|Unterfranken) — еден од трите владини окрузи на Франконија во Баварија (седум владини окрузи), Германија (22 владини окрузи во пет сојузни држави, 11 сојузни држави не се поделени во вакви региони).
Округот бил основана во 1817 под името ''Untermainkreis'' (Округ Долна Мајна) и преименуван во 1837 како ''Unterfranken und Aschaffenburg'' (Долна Франконија и Ашафенбург). Во 1933 регионалниот нацистички Гаулајтер Ото Хелмут инсистирал на преименување на округот во ''Mainfranken'', но по 1945 името ''Unterfranken'' било вратено.
Долна Франконија е на североисточниот дел на Франконија и сочинува три слободна града („Kreisfreie Städte“) и девет окрузи („Landkreise“).
Главниот дел од франконскиот вински регион се наоѓа во Долна Франконија.
1 Грб
Грбот ги вклучува краците на Војводството Франконија во горниот дел „Rennfähnlein“, знаме со четвртести сребрено-црвени делови, копјето во златна боја, на сина позадина, поврзани со Вирцбург во долниот лев квадрант, и бело-сребрено тркало на црвено поле, симболизирајќи ја свештеничката состојба во Мајнц, во долниот десен квадрант.
2 Површина и население
Град или округ, Население (2010), Површина (км²), Заедници
Град Ашафенбург, 68.648, 5,21%, 62, 0,7%, 1, 0,3%
Град Швајнфурт, 53.433, 4,05%, 36, 0,4%, 1, 0,3%
Град Вирцбург, 132.690, 10,06%, 88, 1,0%, 1, 0,3%
Ашафенбург, 172.891, 13,11%, 699, 8,2%, 32, 10,4%
Бад Кисинген, 104.628, 7,93%, 1.137, 13,3%, 26, 8,4%
Хасберге, 85.163, 6,46%, 956, 11,2%, 26, 8,4%
Кицинген, 88.607, 6,72%, 684, 8,0%, 31, 10,1%
Мајн-Шпесарт, 128.077, 9,71%, 1.322, 15,5%, 40, 13,0%
Милтенберг, 128.665, 9,76%, 716, 8,4%, 32, 10,4%
Рен-Грабфелд, 83.085, 6,30%, 1.022, 12,0%, 37, 12,0%
Швајнфурт, 113.167, 8,58%, 842, 9,9%, 29, 9,4%
Вирцбург, 159.641, 12,11%, 968, 11,3%, 52, 16,9%
''Вкупно'', 1.318.695, 100.0%, 8.531, 100.0%, 308, 100.0%
Историско население
1910, 710.943
1939, 844.732
1950, 1.038.930
1961, 1.089.983
1970, 1.181.309
1987, 1.202.711
2002, 1.344.300
2004, 1.344.629
2005, 1.341.481
2006, 1.337.876
2008, 1.331.500
2009, 1.323.273
2010, 1.318.695
3 Историски окрузи
До општинската реформа („Kreisreform“) во јуни 1972, Долна Франконија имала 22 окрузи, 15 од нив биле припоени кон шест други постоечки окрузи Ашафенбург, Бад Кисинген, Кицинген, Милтенберг, Швајнфурт, Вирцбург или обединети во еден од трите нови окрузи: Хасберге, Мајн-Шпесарт и Рен-Грабфелд.
Стар округ Моментален округ(/зи)
Алценау, Ашафенбург
Бад Брикенау, Бад Кисинген
Бад Нојштат/Зале, Рен-Грабфелд
Еберн, Хасберге
Геминден, Мајн-Шпесарт
Геролцхофен, Швајнфурт, Кицинген, Хасберге, Вирцбург
Хамелбург, Бад Кисинген
Хасфурт, Хасберге
Хофхајм/Унтерфранкен, Хасберге
Карлштат, Мајн-Шпесарт
Кенигсхофен, Рен-Грабфелд
Лор, Мајн-Шпесарт
Марктхајденфелд, Мајн-Шпесарт, Милтенберг, Вирцбург
Мелрихшат, Рен-Грабфелд
Обернбург, Милтенберг
Оксенфурт, Вирцбург
4 Познати личности
* Флоријан Гајер
* Тилман Рименшнајдер
* Балтазар Нојман
* Фридрих Рикерт
* Вилхелм Конрад Рентген
* Леонард Франк
* Карл Дим
* Дирк Новицки
5 Институции за високо образование
* Универзитет Јулиус-Максимилијанс Вирцбург
**
6 Поврзано
* Средна Франконија
* Горна Франконија
Горен Нил (Јужен Судан)

Горен Нил (|أعالي النيل/ ''A'aly an-Nyl'' или ''Aâlâ En Nîl'', |Upper Nile) е една од десетте сојузни држави во Јужен Судан. Името на државата потекнува од реката Бел Нил. Државата има вкупна површина од 77,773 км<sup>2</sup> и главен град е Малакал.
1 Окрузи
Во државата Горен Нил се наоѓаат следните окрузи:# Балиет
# Фашода
# Лонгечук
# Мабан
# Малакал
# Мањо
# Мајвут
# Мелут
# Насир
# Пајиканг
# Ренк
# Уланг
2 Поврзано
* Јужен Судан
* Држави во Јужен Судан
Грб на Јужен Судан

Грбот на Јужен Судан е официјалниот грб на оваа африканска држава кој бил усвоен во јули 2011 година веднаш по независноста на државата.
1 Опис
Централен елемент на грбот е африкански рибен орел кој стои исправено. На градите има златен штит, а позади штитот има две вкрстени копја. Орелот гледа кон десно со расширени крилја. Под орелот има две ленти, на кои на едната е испишано името на државата на англиски (''Republic of South Sudan'') а на другата е националното мото „Правда, слобода, просперитет“ на англиски. Орелот симболизира сила, отпор и визија, додека копјата и штитот заштита на новата држава. Претходно се користел грбот на Судан поставен во круг.
2 Останати грбови
3 Поврзано
* Јужен Судан
* Знаме на Јужен Судан
Грб на Буркина Фасо

Грбот на Буркина Фасо усвоен е во 1997 година.
1 Изглед
Грбот се состои од ѓтит заснован на знамето на Буркина Фасо. Над штитот има бела трака со името на државата, а под исто така трака со мотото на Буркина Фасо
(Unité,Progrès,Justice) што значи Единство, Напредок, Правда. Држачи на овие натписи се две црни копја, а држачите на копјата се два бели коњи.Држачи ових натписа су два црна копља,а држачи штита су два бела коња.
2 Галерија
Грб на Алжир

Грбот на Алжир е усвоен во 1976 година. На грбот се наоѓа полумесечина и ѕвезда со црвена боја како симбол на исламот, а над грбот се наоѓа натпис на арапски јазик ''Al Jumhūrīyah al Jazā'irīyah ad Dīmuqrāţīyah ash Sha'bīyah'' (Народна Демократска Република Алжир). На грбот се наоѓа раката на Фатима под изгрејсонцето над планината Атлас. Останатите симболи се поврзани за земјоделството и индустријата.
1 Претходни грбови на Алжир
2 Видете уште и
* Знаме на Алжир
Мангистауска област

Мангистауска област (|Маңғыстау облысы, |Мангистауская область) — една од 14-те области на Казахстан. Главен град е Актау, со население од 154.000 жители (2004), а целата област има вкупно 373.400 жители.
Атирауска област

Атирауска област (|Атырау облысы, |Атырауская область) — една од 14-те области на Казахстан. Сместена е во западниот дел на земјата околу североисточниот дел на Каспиското Море. Главен град на облата е Атирау, со население од 142.000 жители, вкупното население на областа изнесува 480.000 жители. Казаците се присутни со околу 80% од населението на областа.
0.1 Наводи
*''National Geographic Atlas of the World'', VIII изд.
Грб на Еритреја

Грбот на Еритреја е усвоен на 24 мај 1993 година непосредно после прогласувањето на независноста а Еритреја од Етиопија.
1 Изглед
Грбот се состои од средиштен дел на кој се наоѓа камила во пустина. Средишниот дел го опкружуваат две гранчиња од ловор (по една од секој страна). Под гранчињата и средишниот дел има сина трака со натпис ''„Држава Еритреја“'' и тоа на англиски јазик, арапски јазик и јазикот тигриња.
2 Историја
Еритреја го добила својот прв грб во 1919 године според изгледот на италијанскиот грб (затоа што тогаш Еритреја била колонија на Карлството Италија). Еритреја имала грбови инспирирани од европската Хералдика сè до почетокот на анексијата.
3 Анексија во Етиопија
Во периодот од 1952 до 1969 година, Грбот на Еритреја престанува да ги има европските особини и станува виш амблем
Сојузни држави во Јужен Судан

Сојузните држави на Јужен Судан се првостепената административна поделба на оваа африканска држава. Јужен Судан има вкупно 10 сојузни држави кои ги сочинуваат трите историски региони: Бахр ел-Газал, Голем Горен Нил и Екваторија. Секоја сојузна држава е поделена на окрузи и така Јужен Судан има вкупно 86 окрузи.
1 Држави
држава, гл. град, регион, површина во км<sup>2</sup>, население во 2008, карта
Варап, Куаџок, Бахр ел-Газал, 31,027, 972,928
Горен Нил, Малакал, Голем Горен Нил, 77,773, 964,353
Единство, Бентиу, Голем Горен Нил, 35,956, 585,801
Езера, Румбек, Бахр ел-Газал, 40,235, 695,730
Западен Бахр ел-Газал, Вау, Бахр ел-Газал, 93,900, 333,431
Западна Екваторија, Јамбио, Екваторија, 79,319, 619,029
Источна Екваторија, Торит, Екваторија, 82,542, 906,126
Северен Бахр ел-Газал, Авеил, Бахр ел-Газал, 30,543, 720,898
Централна Екваторија, Џуба, Екваторија, 22,956, 1,103,592
Џонглеј, Бор, Голем Горен Нил, 122,479, 1,358,602
2 Поврзано
* Јужен Судан
* Административна поделба на Јужен Судан
* Окрузи во Јужен Судан
Грб на Екваторска Гвинеја

Грбот на Екваторска Гвинеја е усвоен на 21 август 1979. Во средината на грбот има сив штит во кој се наоѓа дрво од свилен памук, односно „Божјо дрво", местото каде што е договорен првиот договор помеѓу Шпанија и локалниот владетел. Над штитот се наоѓаат шест жолти ѕвезди кои симболизирааат копното и петте главни острови, а под штитот се наоѓа националното гесло „единство, мир, правда“ (шпански ''Unidad, Paz, Justicia''). Истите мотиви можат да се видат и на знамето на Екваторска Гвинеја.
1 Историски грбови
2 Поврзано
* Знаме на Екваторска Гвинеја
* Екваторска Гвинеја
Грб на Кенија

Грбот на Кенија е усвоен 1963 година.
Се состои од традиционален источноафрикански штит со две копја кои прикажуваат два лава, кои симболизираат заштита. Штитот исто како и копјето симболизираат одбрана и слобода. Бојата на штитот претставува:* црна - народот на Кенија
* зелена - земјоделството и природните богатства
* црвена - борба за слобода
* бела - единство и мир
Во средишниот дел на штитот се наоѓа петел кој држи секира. Под штитот се наоѓа силуета на Маун Кенија и земјоделските производи: кафе, сисал, чај, пченка, и ананас. Под тоа се наоѓа црвена лента со државното мото: „Работиме заедно“.
1 Видете уште и
* Знаме на Кенија
Телевизиски права за емитување на УЕФА 2012

Подолу е список на потврдени телевизиски права за УЕФА Евро 2012.
0.1 Европа
Territory, Rights holder, Ref
VRT,
TV4 Група, <ref
ЕБУ,
АРД / ЗДФ,
Charlton Ltd.,
РАИ,
НОС,
TV4, <ref
Telewizja Polska,
Sport TV,
Raidió Teilifís Éireann RTÉ,
Telecinco / Cuatro (TV channel) Cuatro,
Sveriges Television SVT / TV4 (Sweden) TV4 / Canal Digital,
National Television Company of Ukraine NTU,
0.2 Остатокот од светот
Territory, Rights holder, Ref
Азија, Sportfive,
Rede Globo,
Astro (Malaysian satellite television) astro,
The Sports Network TSN / Réseau des sports RDS, <ref
RCTI / Indovision,
Dentsu,
Латинска Америка, Televideo Services,
Astro (Malaysian satellite television) astro,
Organización de Televisión Iberoamericana OTI,
Блискиот Исток, Al Jazeera,
Северна Африка, Al Jazeera,
Океанија, Sportfive,
Потсахарска Африка, SuperSport,
GMM Grammy,
ESPN, <ref
Meridiano Televisión, # Вклучувајќи радиски права.# TSN емитува на Англиски, додека RDS емитува на Француски.
Грб на Лесото

Грбот на Лесото службено е усвоен на денот на прогласување на независност 4 октомври 1966, кој е незначително изменет во 2006 година.
Грбот прикажува крокодил на басото штит. ТОа е симбол на династијата на најголемата етничка група во Лесото, Сото. Над штитот има две вкрстени оружја од 19 век. Штитот го држат два басото коњи. Под штитот има златна трака со државното мото: ''Khotso, Pula, Nala'' (Мир, вода, благослов).
1 Видете уште и
* Знаме на Лесото
Циришко Езеро

Циришкото Езеро (|Zürisee или ''Zürichsee'') — езеро во Швајцарија, кое се наоѓа југоисточно од градот Цирих, во Кантонот Цирих. Источно од него се наоѓаат две полами езера, езерото Грајфензе и езерото Фефикон. Во езерото се влева реката Линт, а од него, на неговиот северозападен крај истекува реката Лимат.
Грб на Либија

Со пропаѓањето на режимот на Муамер Гадафи, Либија сè уште нема официјален грб. Националниот Преоден Совет користи свое лого. Додека уставната декларација од август 2011 година го дефинира знамето на Либија, не постои декларација за грбот.
1 Лого на Националниот Преоден Совет
Нациналниот Преоден Совет, кој е признаен од страна на ОН од септември 2011, користи лого за официјални документи. На емблемот е прикажана полумесечина и ѕвезда претставени во боите на либиското знаме (црвена, црна, зелена). Напишано е и името на советот المجلس الوطني الانتقالي (''al-majlis al-waṭanī al-intiqālī'', "Национален Преоден Совет") и името на државата ‏ليبيا (''Lībiyā'', Либија) на арапски и на англиски јазик.
2 Историја
2.1 Кралство Либија
Грбот на Кралството Либија бил користен од 1952 до 1969, а уште е познат и како круната на Либија.
2.2 Либија за време на Гадафи
Во 1970 година, Либија вовела нов грб сличен со оној на Египет, во 1972 кога била формирана Федерација на Арапските Републики, Либија пак вовела нов грб сличен со оној на Сирија, на кој е претставен орелот на племето на пророкот Мухамед. Кога Либија ја напуштила федерацијата во 1977 година, грбот бил сменет, така што била додадена зелената боја зада го означи новото знаме, воведено во исто време, како и Зелената револуција на Гадафи.
Шемница

Шемница (во горниот тек позната како Маловишка Река) — река во јужниот дел на Македонија, десна притока на Црна Река.
Во изворишниот дел, долината има атрактивен изглед особено во селото Маловиште, каде го носи и името Маловишка Река.
1 Тек
Изворот на реката се наоѓа на северните падини на Баба Планина под врвот Пелистер на надморска височина од 2.080 метри, а вливот во Црна Река кај селото Радобор во Пелагонија се наоѓа на 580 метри.
Средната височина на сливот изнесува 990 метри, а нејзиниот вкупен пад изнесува 1.500 метри. Нејзиниот просечен пад изнесува 32,6‰.
Настанува со соединување на два поголеми потоци и Маловишка Река, кои се соединуваат во селото Маловиште. Од таму тече низ селото Кажани, каде се влеваат повеќе потоци. Кај селото Лера, реката се соединува со водите на Ротинска Река и Цапарска Река и водите на доводниот канал на ХМС Стрежево, кој носи големи количини на вода во пролетните месеци од целиот планински масив на Баба Планина.
2 Воден потенцијал
Во Цапарската Котлина, водите на Шемница се користат за наводнување, а дел од нив е зафатен и со хидросистемот „Стрежево“.
Кај селата Стрежево и Црновец на нејзиниот тек е изградено Стрежевското Езеро, долго околу 8 километри со околу 120 милиони кубици вода.
3 Галерија
4 Поврзано
* Црна Река
* Пелагонија
Самоуки (ликовна изложба)

Самоуки претставува традиционална ликовна изложба која се одржува во Куманово. Изложбата се организира од 1990 година и има за цел да ги претстави неакадемските ликовни уметници од градот. Освен во Куманово, изложбата се одржува и во неколку градови на североисточна Македонија.
Будимир Стојковски

Будимир Стојковски - Љубе — македонски сликар.
1 Животопис
Стојковски е роден 1931 година во Куманово. Со сликарство се занимава од 1949 година. Првите изложбени активности ги остварил со група кумановски активисти уште пред формирањето на ДЛУК, а подоцна, со формирањето на оваа локална асоцијација на ликовните уметници станува и нивен член. Учествувал на повеќе групни изложби („Самоуки", Ликовни ревии и др.) ликовни колонии и ликовни проекти. Во 1967 година има освоено 1 награда на Традиционална аматерска ликовна ревија - Скопје, и 3. награда на ДЛУК - Куманово. Специјална награда на „Самоуки“ - КПЗ Куманово ја има освоено две години по ред, во 1992 и 1993 година.
Грб на Јапонија

Грбот на Јапонија е жолта или портокалова хризантема со црна или црвени линии и позадина. Централниот диск е опкружен со 16 листови. Овој грб смее да го користи само царот на Јапонија. Остнанатите членови на царската фамилија ја користат верзијата со 14 листови.
1 Видете уште и
* Знаме на Јапонија
Грб на Малезија

Грбот на на Малезија се состои од штит кој го придржуваат два тигри. Над штитот се наоѓа жолта полумесечина со четиринаесеткракна ѕвезда. Краковите на ѕведата претставуваат тринаесет малезијски територии (четиринаесеттата го претставува Сингапур, бивша територија на Малезија). Под штитот има трака на која што пишува „Единството е Сила“ напишана на малезијски јазик на две писма, романизипваното и јава писмото. Во горниот дел на штитот се наоѓаат пет крисови (вид на мечеви), под кои се наоѓаат симболите на Малезија и териториите.
1 Видете уште и
* Знаме на Малезија
Балеарско Море

Балеарското Море или Ибериско Море (шпан. и катал. ''Mar Balear'') е водна површина во Средоземното Море близу Балеарските Острови. Во каталонскиот јазик морето се нарекува и „Каталонско-балеарско Море“ (''Mar Catalanobalear'').
Во ова мало море се влева реката Ебро.
1 Граници
Според Меѓународната хидрографска организација, Балеарското Море ги има следниве граници:
Помеѓу Балеарските Острови и крајбрежјето на Шпанија, ограничено:
''На југозапад.'' Линија од ‘ртот Сан Антонио до ‘ртот Берберија, југозападниот крај на Фурмантера (Балеарски Острови).
''На југоисток.'' Јужното крајбрежје на Фурмантера, оттаму линија до ‘ртот Ротха, неговиот источен крај, па до јужниот крај на островот Кабрера и до Ветровитиот Остров, близу јужниот крај на Минорка.
''На североисток.'' Источното крајбрежје на Минорка до ‘ртот Фаварич, а оттаму линија до ‘ртот Сан Себастијан (Шпанија).
Грб на Сингапур

Грбот на Сингапур е во употреба од 3 декември 1959, заедно со знамето и химната. Грбот се состои од црвен штит на кој се наоѓа бела полумесечина и пет бели ѕвезди кои ја претставуваат демократијата, мирот, напредокот, правдата и еднаквоста. До штитот, како држачи стојат лав и тигар. Под штитот има трака со натписот "''Majulah Singapura''" (Напред Сингапур).
1 Видете уште и
* Знаме на Сингапур
Грб на Кипар

Грбот на Кипар прикажува бела птица која во клунот носи маслиново гранче (добро познат симбол на мирот) над бројот 1960 - годината на независност на Кипар од британските власти. Позадината е со бакарно-жолта боја, која го симболизира бакарното рудно богатство на Кипар (главно во форма на пирит, која е жолта).
Во времето кога Кипар бил британска колонија, локалните власти користеле неофицијален грб кој прикажувал два лавови кои биле засновани на грбот на Британија.
Турската страна на Северен Кипар користи посебен грб.
1 Надворешни години
*&mdash; од видео порталот
2 Видете уште и
* Знаме на Кипар
Окрузи во Јужен Судан

Окрузите во Јужен Судан се второстепената административна поделба на државата, додека првостепената се сојузните држави на Јужен Судан. Јужен Судан има 10 сојузни држави и 86 окрузи.
1 Централна Екваторија
Во државата Централна Екваторија се наоѓаат следните окрузи:# Џуба
# Каџи Кеџи
# Лаиња
# Моробо
# Терекека
# Јеј
2 Источна Екваторија
Во државата Источна Екваторија се наоѓаат следните окрузи:# Буди
# Икотос
# Капоета Источен Округ
# Капоета Северен Округ
# Капоета Јужен Округ
# Лафон
# Магви
# Торит
3 Џонглеј
Во државата Џонглеј се наоѓаат следните окрузи:# Акобо
# Ајод
# Гок
# Аток
# Твик Источен Округ
# Дук
# Фангак
# Пиги
# Њирол
# Пибор
# Почала
# Урор
#Бома
4 Езера
Во државата Езера се наоѓаат следните округи:# Аверијал
# Куејбет
# Румбек Централен Округ
# Румбек Источен Округ
# Румбек Северен Округ
# Вулу
# Јирол Источен Округ
# Јирол Западен Округ
5 Северен Бахр ел-Газал
Во државата Северен Бахр ел-Газал се наоѓаат следните окрузи:# Авеил Централен Округ
# Авеил Источен Округ
# Авеил Северен Округ
# Авеил Јужен Округ
# Авеил Западен Округ
6 Единство
Во државата Единство се наоѓаат следните окрузи:# Абиемном
# Гуит
# Коч
# Лер
# Мајиендит
# Мајом
# Рувенг
# Рањиџар
# Рубкона
7 Горен Нил
Во државата Горен Нил се наоѓаат следните окрузи:# Балиет
# Фашода
# Лонгечук
# Мабан
# Малакал
# Мањо
# Мајвут
# Мелут
# Насир
# Пајиканг
# Ренк
# Уланг
8 Варап
Во државата Варап се наоѓаат следните окрузи:# Гогријал Источен Округ
# Гогријал Западен Округ
# Тонџ Источен Округ
# Тонџ Северен Округ
# Тонџ Јужен Округ
# Твик
9 Западен Бахр ел-Газал
Првично биле овие окрузи:# Река Џур
# Рага
# Вау
Денес се следните окрузи во оваа држава:# Боро
# Деим Зубеир
# Ере
# Ката
# Кор Гана
# Наурџур
# Сопо
# Убики
# Вау
10 Западна Екваторија
Во Западна Екваторија се следните окрузи:# Езо
# Иба
# Мариди
# Мундри Источен Округ
# Мундри Западен Округ
# Мволо
# Нагеро
# Нзара
# Тамбура
# Јамбио
11 Наводи
**
12 Поврзано
*Јужен Судан
*Административна поделба на Јужен Судан
* Држави во Јужен Судан
Штанбершко Езеро

Штарнбершкото Езеро (|Starnberger See) е езеро во јужна Баварија околу 25 километри од Минхен. Со површина од 56,36 квадратни километари, ова езеро е четврто езеро по големина во Германија, а, благодарејќи на големата длабочина, второ по количина на вода. Езерото настанало со топењето на алпските ледници. До 1962 година езерото се викало Вирмско Езеро.
Грб на Бразил

Грбoт на Бразил, во сегашниот облик, датира од кога Бразил станал република, крајот на 19 век.
Грбот се состои од средиштен амблем опкружен со гранчиња од кафе и тутун - главните земјоделски производи на Бразил.
Во белиот круг во средината, може да се види Јужниот Крст. Прстенот со 27-те ѕвезди ги претставуваат 26-те држави (републики) и еден сојузен дистрикт.
На сината трака, во долниот дел на грбот, е испишан со полн назив Бразил (República Federativa do Brasil - Сојузна Република Бразил) и датумот кога е основана сојузна држава (15 ноември 1889 година)
1 Видете уште и
*Знаме на Бразил
Хургада

Хургада (|الغردقة ) ― град во областа по име Црвено Море во Египет. Главно туристичко средиште и втор град по големина во тој реон (после Суец) сместен на брегот на Црвеното Море.
1 Основање
Градот бил создаден на почетокот на XX век, а од 1980-те години постојано се зголемува. Во овој град инвестираат и египетски и странски инвеститори, и го претвораат во водечки центар крај брегот на Црвеното Море. Хотелите нудат бројни туристички морски знаменитости, меѓу кои водечки се спортовите на вода, како и нуркање, пловење со јахти, едрилици и друго.
Хургада се протега на околу 36 километри крај морскиот брег, но не и длабоко во пустината. Главно место за туризам е за жителите од Каиро, но и за туристи од Европа. До скоро ова било само едно мало рибарско место, но денес Хургада е град со околу 248.000 жители, и поделен е на три дела: Центар (Ел Дахар) е стариот дел; Сакала е центарот на градот и Ел Мемша (Селски пат) е современиот дел.
2 Клима
Хургада има суптропска и пустинска клима, со благи зими и топли до врели лета. Летната сезона трае речиси цела година. Сончевите денови се околу 3.800 часа годишно, што е еден од највисоките резултати во светов, а во просек се движат од 9 сончеви часа во декември до 13 сончеви часа во јули. Просечната годишна температура на морето е 24 °C, и се движи од 21 °C во февруари и март до 28 °C во август.
3 Водени спортови
Хургада е меѓународен центар за водени спортови како што се: едрење, подводен риболов, пливање, и пред сè нуркање, затоа што подводните гребени се сметаат за најдобри во цел свет. Топлото море овде е идеално за животот на разни видови риби и корали, кои може да се набљудуваат и од чамците со стаклен под.
Грб на Тринидад и Тобаго

Грбот на Тринидад и Тобаго е дизајниран во 1962 и го претставува народот на Тринидад и Тобаго. Штитот е со исти бои (црвена, црна и бела) како и знамето. На штитот се наоѓаат три Колумбови бродови Нина, Пинта и Санта Марија. На штитот исто така се наоѓаат и две колибри, затоа што земјата е позната по колибрите. Штитот го придржуваат две птици ибис и кокрико. Под штитот се наоѓа натпис "''Together We Aspire, Together We Achieve''".
1 Поврзано
* Знаме на Тринидад и Тобаго
Тумба (езеро)

Езерото Тумба е езеро во западниот дел на Демократската Република Конго, 100 км североисточно од градот Бандундуа, во провинцијата Екватор. Површината на езерото опфаќа 765 км<sup>2</sup>. Најголема длабочина измерена во езерото изнесува 8 м. Припаѓа на сливот на реката Конго.
Езерото во 1883 година било откриено од страна на англискиот истражувач Хенри Мортон Стенли.
Грб на Венецуела

Грбот на Венецуела е усвоен од страна на конгресот на 18 април 1836. Грбот во денешниот облик датира од 1954. Се состои од штит во боите на назионалното знаме. Во горниот лев агол се наоѓа пченица со дванаесет листа кои ги претставуваат дваесет и четири држави на Венецуела. Во горниот десен агол се наоѓаат две знамиња на венецуела, како и меч, сабја и копје. Во долниот дел на штитот се наоѓа бел коњ којшто го претставува коњот Симон Боливар. Над штитот се наоѓаат два рогови иполнети со природни богатства, а околу штитот се наоѓаат маслинови и палмови гранки. Под штитот има трака со натпис:
''19 de Abril de 1810'' (19 април 1810), ''20 de Febrero de 1859'' (20 февруари 1859)
''Independencia'' (Независност), ''Federación'' (Федерација)
''República de Venezuela'' (Република Венецуела)
1 Поврзано
* Знаме на Венецуела
Шверинско Езеро

Шверинско Езеро (|Schweriner See) — езеро во мекленбуршката приморска равница помеѓу Шверин и Висмар. Се наоѓа во сојузната покраина Мекленбург-Западна Померанија, во северна Германија. Тоа е еутропско езеро богато со алги и со помал кислород.
Езерото е долго 21 километар и широко до 6 километри. Има површина од 61,54 км<sup>2</sup>. По тоа ова езеро е четврто езеро по големина во Германија, а второ во северна Германија, веднаш зад езерото Мириц. Езерото е именувано во главниот град на сојузната покраина Шверин, кој се наоѓа на неговиот југозападен брег. Помалиот град Бад Клајнен е сместен на северниот брег на езерото.
Шверинското езеро на југ е поврзано со канал преку реката Елде со реката Елба. На север со реката Валенштајнграбен се поврзува со Висмар. Оваа река не е пловна, со исклучок за вештите кајакари. Браната што се наоѓа на средината на езерото, го дели на внатрешно и надворешно езеро. Делови од езерото и бреговите се заштитени како птичји резерват.
1 Галерија
Татјана Тисченко

ИКФ Светски Кану Спринт Првенства
Татјана Тисченко (родена ) — руска спринт-кануистка која што се натпреваруваше во доцните 1990-ти. Таа освои три медали на ИКФ Светски Кану Спринт Првенства и тоа еден сребрен медал (K-4 200 m: 1999) и два бронзени медали (K-2 200 m: 1995, K-4 200 m: 1998).
Тисченко исто така заврши на седмото место на ЛОИ 1996 во Атланта.
1 Наводи
***
Мириц

Мириц (|Müritz, од словенското ''morcze'' што означува „мало море“) — езеро во сојузната покраина Мекленбург-Западна Померанија, северна Германија. Неговата површина е 117 км<sup>2</sup>, што го прави второ најголемо езеро во Германија (зад Боденското Езеро) и најголемо езеро кое ''целосно лежи'' во Германија.
Неговата максимална длабочина е 31 метар. Во него се влева и од него истекува реката Елде. Дел од Мириц и блиските шуми и мочуришта влегуваат во рамки на Националниот парк Мириц. Поранешниот истоимен округ бил именуван по езерото. Најголеми градови кои се наоѓаат околу езерото се Варен и Ребел, обата големи туристички одморалишта во Мекленбуршката Езерска Област.
Езерото Мириц е дел од каналот Мириц-Елде. Управувано е од водостопанското и бродското претпријатие Лауенбург (''Wasser- und Schifffahrtsamt Lauenburg'').
1 Географија
1.1 Делови
Сливот на Мириц е поделен на неколку големи заливи. За разлика од плиткиот источен дел на езерото, западната страна е поделена на неколку каналски протоци, како што е Ребелскиот и Зитовскиот Залив (''Röbeler Bucht'' и ''Sietower Bucht''). Кај градот Варен на северниот брег на езерото е Биненмириц (''Binnenmüritz''), кое ја содржи најдлабоката точка на езерото (31 метар), кое е поврзано со главниот дел од Езерото Мириц преку тесен премин. На јужниот брег е Малиот Мириц (''Kleine Müritz'') од кој се одвојуваат Мирицарм и Мирицзе понатаму на југ. Езерото Мириц зазема околу 29 километри од север на југ и околу 13 километри од исток на запад и има сливно подрачје од околу 663 км<sup>2</sup>. Низ Мириц поминува реката Елде од југ на север и има врска до Келпинското Езеро на запад од Биненмириц преку каналот Рек, кој е долг околу два километри. Поради тоа што е поврзано со реката Хафел на исток преку каналот Миров, кој е дел од каналот Мириц-Хафел и каналот Болтер, како и преку низата други езера, вештачки бил претворен во бифуркациона водена површина.
1.2 Создавање
Езерото Мириц било создадено во текот на последното ледено доба помеѓу Померанија и Франкфурт. Првично целата Мекленбуршка Езерска Област било огромно езеро, кое подоцна се поделило на неколку помали езера, поврзани едно со друго, како последица на падот на морското ниво.
1.3 Ниво на вода
Нивото на вода на Езерото Мириц се менувале неколкупати во последните векови, првично како последица на човечките влијанија. Во 12 век, површината на езерото била сè уште 60,5 метри над морето. Од 1737 површината на езерото пораснала на 64,35 метри поради зголемените потреби за вода долж реката Елде. Но, до 1739 било намалено за 1,51 метар. При додавањето на Елде и понатамошните промени со водениците, езерото го достигнало денешното ниво од 62 метри во 1836.
1.4 Населби
Најголем град на Езерото Мириц е Варен. Други населби се (надесно) Рехлин, Приборн, Фиперов, Лудорф, Ребел, Готун, Зитов и Клинк.
Киву (езеро)

Езерото Киву е едно од Големите Африкански Езера, се наоѓа на границата помеѓу Демократската Република Конго и Руанда. Неговиот одлив е реката Рузизи која на југ се влева во езерото Тангањика. Прв Европеец кој го посетил езерото бил грофот Адолф фон Гоцен во 1894 година, истражувач и гувернер на Германска Источна Африка. Езерото станало познато кога во 1994 година во него биле фрлени жртвите од геноцидот во Руанда.
Езерото е долго 97 километри, широко 48 километри и има површина од 2,370 квадратни километри. Се наоѓа на надморска височина од 1,460 метри, а максималната длабочина изнесува 485 метри. Во него се наоѓа поголемиот остров Иџви. Најголеми градови на неговите бргови се: Букаву, Кабаре, Калехе, Саке и Гома во Конго, и Гисени, Кибује и Кјангугу во Руанда
Список на градови во Јужен Судан

Ова е список на градовите во Јужен Судан. Напоменуваме дека можеби овој список не е целосен.
1 Градови
*Абиеј (допрва ќе се одлучува дали градот ќе остане во Судан или ќе биде припоен кон Јужен Судан)
*Авеил
*Бентиу
*Бор
*Дага Пост
*Џуба
*Каџо Кеџи
*Капоета
*Малакал
*Малуалкон
*Нимуле
*Пибор
*Ренк
*Румбек
*Тонџ
*Варап
*Вау
*Јамбио
*Јеј
2 Поврзано
* Јужен Судан
* Административна поделба на Јужен Судан
* Географија на Јужен Судан
Потпретседател на Јужен Судан

Потпретседателот на Јужен Судан е втората највисока функција во државата после Претседателот на Јужен Судан.
1 Потпретседатели на Јужен Судан
период на служба, назначен, политички погледи, белешки
Влада на Јужен Судан, ''автономен''
9 јули 2005 до 11 август 2005, Салва Кир Мајардит, потпретседател на Владата, СНОД, в.д. претседател на Владата од 30 јули 2005.
11 август 2005 до ''9 јули 2011'', Риек Мачар, потпретседател на Владата, СНОД
Јужен Судан, ''независност од Судан''''9 јули 2011'' до денес, Риек Мачар, потпретседател, СНОД
2 Поврзано
*Јужен Судан
*Претседател на Јужен Судан